Referat

Skoleutvalget ved Ås videregående skole.

Møtested: Elevrådskontor, F-blokka.

Dato: 13.02.23

Tid: 13:00-14:00

Referent: Stine Marie Eriksen

|  |  |
| --- | --- |
| Tilstede | Representerer |
| Daniel Asalf | Elev |
| Anders Vogt | Elev |
| Marlene Ersnes | Elev |
| Mehiretab Melesse Eshetu | Elev |
| Synnøve Aas Gulvik | Rektor - fylkeskommunen |
| Tine Merakerås | Ass.rektor - fylkeskommunen |
| Stine Marie Eriksen | Ansatt - miljøarbeider |

**Saksliste**

|  |  |
| --- | --- |
| Saknr: | Tittel: |
| 1 | Elevundersøkelsen |
| 2 | Skolens forebyggende arbeid mot rus |
| 3 | Møblement på skolen |
| 4 | Do-regel |
| 5 | Annet |

Sak 1 - Elevundersøkelsen

Tall fra elevundersøkelsen presenteres og gjennomgås ved rektor.

*Hva kom fram i diskusjonen:*

Resultatene viser at vi må jobbe mer med trygt og godt skolemiljø. Tror mobbetall handler om mer om det som skjer i friminutter, da mange elever i avdelinger der tallene er høye også gir uttrykk for å være svært godt fornøyd med sine lærere.

Hvordan skal skolen gå fram for å involvere elevrådet/de tillitsvalgte knyttet til mobbing?

Ser/hører man mobbing, si ifra. Være mer synlig i miljøet. Oppfordre elevene til å gripe inn ovenfor sine medelever.

Elevstyrt seminar (fra elever-til-elever med tema mobbing). Daniel tar opp i neste elevrådsmøte at alle elever har en plikt til å gripe inn, og at hver elevrepresentant tar det opp i sine klasser.

Tiltak vi iverksetter:

* Gjøre ekstra undersøkelse i de klassene som har en lav score.
* Avdelingsvise elevråd som ledes av avdelingsleder.
* Synliggjøre skolens elevråd og nye elevrådstyre på SoMe som en kanal elever kan henvende seg til. Ønskelig å fronte et trygt og godt skolemiljø.
* Bruke ombudet i Viken for å planlegge et elevstyrt seminar.
* Synliggjøre oss på alle skolens områder (G, D)
* Økt fokus på pedagogisk utviklingsarbeid på SF. Dette spesielt med tanke på at motivasjon blant elevene går i negativ retning i vg2 studiespesialisering.

Sak 2 - Skolens forebyggende arbeid mot rus

*Hva kom fram i diskusjonen:*

* Skolen gjennomfører samtaler med elever ved mistanke om rus, før et større apparat kobles på, og foresatte kontaktes for de under 18.
* Ved mistanke om kjøp/salg på skolen, må ledelsen orienters slik at kontakt med politiet opprettes.
* Tettere foreldre/hjem samarbeid.
* Koble på elevrådet i større grad med fokus på rus.
* Gjøre det mer tabubelagt å bruke / distribuere rus, elevrådet bør fronte et positivt holdningsarbeid for at skolen vår har som mål å være rusfri.

Sak 3 - Møblement på skolen

*Hva kom fram i diskusjonen:*

* Ta en befaring på skolen for å kartlegge møblementet. Rektor kaller inn Mehiretab og Marlene.

Sak 4 - Do-regel

*Hva kom fram i diskusjonen:*

* Flertallet av skolens representanter i elevrådet er misfornøyd med do-regel.
* Ikke så mange vg3-elever som har merket stor forskjell før/etter presisering av regel.
* Rektor kommer ikke til å trekke tilbake do-regelen.
* Elever som opplever det utfordrende med enkelt-lærere når det gjelder do-regel, bes om å ta det opp med avdelingsleder eller ledelsen. Da ønsker rektor å starte et samarbeid med lærer det gjelder.

Sak 5 - Annet

Nytt møte: før påske. Tine innkaller.